cyanic-selkie/wikianc huggingface dataset:
Rygg i rand, to i spann (TV-serie)
Serien fikk blandet mottagelse av kritikerne. Aftenpostens anmelder var blant de mest positive og gav spesielt mye ros til regissøren og hovedrolleinnehaverne. VGs anmelder gav den terningkast fire. Seertallene var svært høye og lå på mellom 1,6 og 1,87 millioner.
Slaget ved Artemision
Etterspill
De to partene trakk seg tilbake igjen, og grekerne fikk høre om nederlaget til Leonidas I ved Thermopylene. Mismodige av sine egne tap i slaget og tilbaketrekningen av hærene på land, begynte grekerne å trekke seg tilbake fra Artemision og satte kursen sørover langs kysten til Euboea. Under tilbaketrekningen etterlot Themistokles beskjeder til de joniske kontingentene i den persiske flåten og ba dem hoppe av til sine medgrekere. Imens plyndret perserne Artemision. Athenerne under Themistokles dro til Salamis hvor deres medborgere hadde flyktet etter at Xerxes I erobret byen etter sin seier ved Thermopylene. Themistokles skulle lede flåten i slaget ved Salamis måneden etter.
Rygg i rand, to i spann (TV-serie)
Serien ble innspilt våren og sommeren 1992. Selve innspillingen fant sted i NRK drama-avdelingens nye lokaler i Nydalen i Oslo, og på location i Bergen, stedet hvor selve handlinga er lagt til.
Handling
To forbrytelser, ett postran og ett drap, begås i Bergen på samme tid. Dumbo og Maskefjes settes på hver sin oppgave, men ender med å jobbe sammen da det viser seg at de to sakene er koblet til hverandre. Dumbo er den modent tenkende og myke mann, mens Maskefjes er den spontane machomannen som gjør en rekke bommerter underveis. Sammen utfyller de hverandre.
Walk Hand in Hand
Norsk versjon
Juul Hansen har skrevet en norsk tekst. Den norske tittelen er «Hånd i hånd».
Raissa Feudjio
Raissa Feudjio (født 29. oktober 1995) er en kamerunsk fotballspiller. Under Sommer-OL 2012 i London deltok hun for landet sitt der laget hennes ble utslått i gruppespillet.
Teddy Newton
Teddy Newton er en amerikansk animatør og tegnefilmskaper, som jobber i Pixar.
Newton studerte animasjon på California Institute of the Arts, men sluttet før han var uteksaminert og begynte i Walt Disney Animation Studios. Her jobbet han som tegner på filmene Runaway Brain (1995), Pocahontas (1995), Herkules (1997), Mulan (1998) og Fantasia 2000 (1999).
Via jobber i Nickelodeon begynte han i animasjonsavdelingen til Warner Bros., og jobbet på Brad Birds Gutten og jernkjempen (1999).
Han var medforfatter og produsent på spillefilmen The Trouble with Lou (2001), og skrev og medregisserte den animerte kortfilmen Boys Night Out (2003), som ble nominert til en Annie Award for beste kortfilm.
I 2002 begynte han i Pixar. og jobbet med karakterutforming på De utrolige (2004) og Rottatouille (2007). Han skrev kortfilmen Jack-Jack Attack (2005), basert på De utrolige, og designet mye av kortfilmen Your Friend the Rat (2007), basert på Rottatouille.
Newton har også designet figurene i kortfilmene Presto (2008) og Partly Cloudy (2009).
Han skrev og regisserte kortfilmen Day & Night (2010), som var forfilm til Toy Story 3. For denne kortfilmen ble han nominert til en Oscar for beste animerte kortfilm.
Ole Johan Aas
Ole Johan Aas (født 9. juli 1986) er en norsk fotballtrener som er ansatt i NFFs seksjon for toppklubbutvikling.
Fotball
Aas spilte selv fotball i 3. og 4. divisjon for Mysen IF. Som 24-åring ble han spillende daglig leder og hovedtrener for Mysen. I 2012 sluttet han i Mysen, og takket ja til å bli trener for Ullern. I Ullern ble han heltidsansatt trener og i tillegg til å ha ansvar for A-laget, var han samtidig sportslig ansvarlig for B-laget og juniorlaget i klubben. I november 2018 ble det kjent at Aas var ferdig i Ullern etter seks år som trener for klubben i 2. og 3. divisjon.
Før 2019-sesongen ble Aas hovedtrener for Lyn Fotball Damer i Toppserien. Med et ungt lag endte laget på 10.-plass i hans første sesong som hovedtrener, og måtte ut i kvalifisering for å beholde plassen. Der slo de Fløya over to kamper og var sikret Toppserie-spill også året etter. Før 2020-sesongen gikk Toppserien ned fra 12 til 10 lag, og Lyn med ligaens laveste budsjett var spådd en svært tøff sesong i 2020 etter å ha endt på kvalifiseringsplass de to foregående årene. Under ledelse av Aas overrasket det unge Lyn-laget og endte til slutt på en sterk 6.-plass. Etter 2020-sesongen ga han seg som trener i klubben.
I februar 2022 ble det kjent at han var ansatt i seksjon for toppklubbutvikling i Norges Fotballforbund.
Aas har en mastergrad i Sport Management fra Norges Idrettshøgskole.
Cuptitler (13)
Coca-Colacup Fredrikstad 2005 Coca-Colacup Tistedalen 2007 LaMitad Cup 2007 NFF kvalik til Eliteserien i futsal 4. runde Letohallen 2008 SIS Oslo 2006, 2007, 2008, 2009 Stallen Cup 2006, 2007, 2009, 2010 Umbro5 Cup Mysen 2009
Annet (2)
Årets unge spiller i Årvoll IL 2006 Årets spiller i Mysen IF 2009
Halfdan Nobel Roede
Halfdan Nobel Roede (1877–1963) var en norsk pianist, komponist, filmregissør, kinodirektør og kunstsamler. Han var en av pionerene innen norsk film.
Halfdan Nobel Roede tok eksamen ved Oslo handelsgymnasium i 1895 og drev en beskjeden forretningsvirksomhet før han slo inn på en karriere som musiker og komponist. Han og hans kone Ida Aubert bodde som nygifte i Paris fra 1902 til 1906. Der studerte han musikk og fikk interesse for moderne malerkunst, film og fransk kabaret.
Som musiker komponerte han en del «lettere» musikk, mest kjent er han for Chagrin d’amour, L’amour qui pleure og Valse Nobel. I 1919 var han en av initiativtakerne til stiftelsen av Filharmonisk Selskap, hvor han var formann 1920–1927.
Filmprodusent og kinoeier
Roede regisserte i perioden 1911 – 1912 fire filmer for produksjonsselskapet Internasjonalt Film Kompagni A/S, og en utenfor. Selskapet produserte i løpet av de to årene fem filmer, fire filmer av Roede og en film som Pehr Qvernstrøm regisserte. Hans første film het Fattigdommens forbandelse (1911), etter et filmmanus av Victor Mogens. Filmen ble markedsført som «Den første norske kunstfilm». Samme år kom Under forvandlingens lov (1911) (basert på et manuskript av Peter Lykke-Seest). Filmen handlet om utroskap og forsoning. Filmen regnes for å være den eldste norske film som er bevart. I 1912 kom hans tredje film, den dramatiske Hemmeligheden – og samme år dokumentaren Alt for Norge, som handlet om en ballongferd fra Bislet stadion i Kristiania til Braenmoen i Solør. I 1912 kom hans femte og siste film I frihetens bur.
Produksjonsselskapet Internationalt Films Kompani A/S ble stiftet i 1910 med Roede som medeier og etterhvert eneier. Det ble omdannet til personlig firma i 1922 og besto til begynnelsen av 1930-årene. Roede eide en rekke kinoer i Kristiania og Oslo:
Da Oslo Kinematografer ble stiftet som Oslo kommunes kommunale monopolselskap, overtok det alle private kinoer i Oslo. Roede hadde håpet å få stillingen som kinodirektør, men den gikk til Jens Christian Gundersen. For å fortsette privat kinodrift tok Roede initiativet til å oppføre Colosseum kino ved Majorstuen i Aker, rett utenfor bygrensen, men lett tilgjengelig for alle Oslofolk. Den ble snart en farlig konkurrent for det kommunale selskapet, og direktør Gundersen klarte å få kontroll over den ved å true med at byråer som leverte film til Colosseum ville bli utestengt fra Oslokinoene.
I flere av Nobel Roedes kinoer utstyrte han lokalene med bilder fra sin store kunstsamling. Malerier av Rudolf Thygesen var å se på veggene i Raadhusbiografen, av Paul Gauguin i Paladstheatret, og trykk av Edvard Munch.
Teaterdirektør
Halfdan Nobel Roede hadde under oppholdet i Paris blitt interessert i byens kabareter, særlig de kjente Le Théâtre du Grand-Guignol og Le Chat Noir på Montmartre. Han var med på å etablere kabareten Chat Noir i inngangsbygningen til byens Tivoli i 1912, sammen med Bokken Lasson. I 1919 overtok han Chat Noir og bygget lokalene om til kabareten Den røde Lykte, med Herman Wildenvey som kunstnerisk leder. Til åpningen komponerte og skrev Roede en sang med omkvedet «Mesdames messieurs, pinadø, her skal lykten være rød ...». På de røde veggene i lokalet hengte han to store malerier av Henri de Toulouse-Lautrec som han hadde kjøpt i Paris i 1914. De var bestilt i 1895 av den kjente danserinnen «La Goulue» (Louise Weber) fra Moulin Rouge, en venn av Toulouse-Lautrec, som reklameplakater for hennes friluftsscene i en fornøyelsespark i Paris. Her hengte han også opp Edvard Munchs frise fra Max Reinhardts eksperimentalscene i Berlin. I 1923 måtte Roede stenge kabareten på grunn store underskudd, og kunstverkene ble solgt. De to store maleriene av Toulouse-Lautrec ble forsøkt solgt til Louvre i Paris, men museet avslo. De ble i stedet solgt til kunstgalleriet Barbazanges, som skar ut flere mindre bilder som var lettere å selge. Det førte til en offentlig skandale som tvang Louvre til å kjøpe alle bildene og lappe dem sammen. De er nå utstilt i Musée d'Orsay.
Inspirert av sangeren og teatermannen Félix Mayol (1872–1941) startet han Mayol-teatret i Oslo i 1921, etter å ha kjøpt Universitetsgata 26, som Det norske Studentersamfund solgte i 1918. Han engasjerte Rudolf Rasmussen som kunstnerisk leder. Det gikk bra i noen år med kabareter og revyer. Per Aabel og Einar Rose debuterte her, Kirsten Flagstad medvirket, og Christian Sinding skrev musikk. Men også Mayol-teatret måtte stenge etter noen år, og Studentersamfundets gamle bygning ble solgt til Frydenlunds bryggeri, som åpnet ølhallen «Humlen» i 1927
Boliger
Roede kjøpte i 1920-årene gården Tuengen i Aker, Tuengveien 10, og bosatte seg der. Da hans mange feilslåtte prosjekter gikk ut over økonomien, ble utparsellering og salg av byggetomter en nødvendig inntektskilde.
Norgesmesterskapet i boksing 1973
Norgesmesterskapet i boksing 1973 ble arrangert 11. mars i Oslo.
Kongepokalen ble vunnet av Bjørn Rudi. Forbundspokalen ble vunnet av Kjell Østhus. Beste klubb ble Bokseklubben Pugilist.
Jay Gibbons
Jay Jonathan Gibbons (født 2. mars 1977 i Rochester i Michigan i USA) var en major leaguesspiller for Orioles til 30. mars 2008, da han ble fri agent.
I 2008 ble han utestengt i 15 kamper for bruk av dopingmidler.
Yanshan (Guilin)
Yanshan (kinesisk: 雁山区; pinyin:  Yànshān Qū) er et bydistrikt i den autonome region Guangxi i Folkerepublikken Kina. Det er del av byprefekturet Guilin.
Yanshan har et areal på 288 km² og teller ca. 70.000 innbyggere (2004).
Varahagiri Venkata Giri
Varahagiri Venkata Giri (født 10. august 1894, død 23. juni 1980), kjent som V. V. Giri, var den fjerde presidenten i republikken India fra 24. august 1969 til 23. august 1974. I 1913 dro han til University College i Dublin for å studere til å bli jurist, men han ble utvist fra Irland i 1916 etter at han ble involvert i Sinn Féin-bevegelsen som hadde tilknytning til IRA.
Han arbeidet som guvernør i de indiske provinsene Uttar Pradesh (1957–1960), Kerala 1960-1965) og Mysore (1965–1967) før han ble valgt som visepresident i India i 1967. Giri ble fungerende president i India i 1969 etter at daværende presidenten Zakir Hussain døde som president. Giri bestemte seg for å kjøre for å kjøre posisjonen som presidentkandidat i det påfølgende valget. Han mottok Indias høyeste sivile dekorasjon Bharat Ratna i 1975.
Liste over Prince Edward Islands statsministre
Prince Edward Islands statsminister er denne canadiske provinsens førsteminister. Embetet ble innstiftet i 1851, da den daværende britiske kronkolonien Prince Edward Island fikk en «ansvarlig regjering».
Bazailles
Bazailles er en kommune i departementet Meurthe-et-Moselle i regionen Grand Est i Frankrike.
Befolkningsutvikling
Antall innbyggere i kommunen Bazailles
Senatorvalget i Georgia 2010
Senatorvalget i Georgia 2010 er et kongressvalg som ble avholdt 2. november 2010 i den amerikanske delstaten Georgia. Valget stod mellom den sittende senator Johnny Isakson og den demokratiske arbeidskommisæren i Georgia, Mike Thurmond. Isakson hadde en tosifret ledelse på meningsmålinger og ble gjenvalgt til sin 2. periode som senator.
EM i fotball 2021 – Gruppe A
Gruppe A under Fotball-EM 2021 blir spilt mellom 11 og 20. juni 2021 på Olympiastadion i Baku og på Stadio Olimpico i Roma. Gruppa består av vertslandet, , &. De to beste lagene går videre til åttendedelsfinalen, der møter vinneren av gruppen andre plassen i gruppe C og andreplassen møter andreplassen i gruppe B. Hvis tredjeplassen i gruppa er blant de 4 beste tredjeplassene vil de møte vinneren av gruppe B, gruppe E eller gruppe F.
Madeleine Ngono Mani
Madeleine Ngono Mani (født 16. oktober 1983) er en kamerunsk fotballspiller. Under Sommer-OL 2012 i London deltok hun for landet sitt der laget hennes ble utslått i gruppespillet.
Polarsildre
Polarsildre (Saxifraga hyperborea) er en flerårig urt i sildrefamilien.
Den er lav, som regel 6–10 cm høy, og vokser i glisne tuer. Den er nært beslektet med bekkesildre, men har ikke underjordiske utløpere. De nedre bladene har 3–5 fliker. Blomsterstengelen er håret med noen få blad uten fliker. Blomstene er hvite og har av og til en purpur flekk ved basis av kronbladet; de sitter enkeltvis eller noen få sammen i en kvast. Planten vokser på våt tundra, for eksempel langs bekker og havstrender, ved snøleier og på steder med skygge.
Arten er sirkumpolart utbredt i Arktis. Lignende planter i østsibirske og nordamerikanske fjellstrøk sørover til Sierra Nevada i California er ofte blitt betraktet som en annen art, Saxifraga flexuosa, men regnes nå til S. hyperborea. I Europa vokser polarsildre kun på Svalbard og i de arktiske delene av Russland.
2017 i Peru
Begivenheter i året 2017 i Peru.
Muhammad Hidayatullah
Muhammad Hidayatullah (født 17. desember 1905 i Lucknow i India, død 18. september 1992) var den første muslimske justisministeren i India. Han tjenestegjorde som fungerende president i India ved to anledninger og han ble også valgt til visepresident i India. I 2003 ble Hidayatullah National Law University åpnet til minne om ham i hans fødeby Raipur.
Kurdere
Kurderne er en iransk etnisk gruppe i Midtøsten. Kurderne bor særlig i landområdet Kurdistan omtrent mellom Eufrat og Urmiasjøen, hovedsakelig i vest og nordvest Iran, nord Irak, øst Tyrkia og nord Syria. Det er også kurdisk bosetning i Armenia. Kurderne snakker kurdisk, et vestiransk språk. Kurdiske dialekter er ikke innbyrdes forståelige. Det finnes anslagsvis 20-30 millioner kurdere (tall for 1988) og de fleste er sunnimuslimer. Andre kilder oppgir at det er 50 millioner kurdere. Det er en betydelig kurdisk diaspora utenfor Midtøsten. I Tyskland lever det anslagsvis over en halv million innbyggere av kurdisk herkomst, mange som innvandrere fra Tyrkia. CIA anslo i 1992 at det var 500.000 til 750.000 kurdere i Vest-Europa. Innenfor Tyrkia bor opp til halvparten av kurderne i byområder utenfor det tradisjonelle kurdiske området i sørøst. Mange kurdere bor også i storbyer utenfor Kurdistan, som i Mashhad, Shiraz, Hamadan, Qazvin, Karaj, Khorramabad, Kelardasht, Tabriz, Mosul, Istanbul, Ankara, Teheran, Bagdad, Damaskus og Jerevan.
I Iran består regionen Iransk Kurdistan av provinsene Kurdistan, Vest-Aserbajdsjan, Kermanshah, Nord-Khorasan, Ilam, nord-Luristan og vest Hamadan.
Grensene i området ble trukket etter fredsoppgjøret etter første verdenskrig. Kurdistan er ikke en egen stat og kurdere omtales ofte som verdens største etniske folkegruppe uten en egen nasjonalstat. Ideen om nasjonal selvstendig blant kurderne oppsto særlig ved slutten av første verdenskrig i 1918. Offisiell tyrkisk politikk er at det i Tyrkia bare finnes tyrkere og at kurdere derfor ikke er et tema. I Tyrkia undertrykkes kurdisk språk. Det har vært gjentatte krav om egen stat for kurderne uten resultat. Militante kurdere har drevet væpnet kamp særlig mot Tyrkia i regi av PKK, Kurdistans arbeiderparti. PKK har også vært aktive i Irak, Iran og Syria. Press fra vestlige land og ønske om mer status i vest har gjort Tyrkias politikk overfor kurderne mer liberal. Tyskland reagerte på 1990-tallet med straffetiltak mot Tyrkias bruk av militærmakt i kurdiske områder. Israel har hatt interesse av å styrke kurdiske bevegelser som motvekt mot arabisk nasjonalisme. I Tyskland har kurdere der vært tydelige kritikere av det tyrkiske regjeringen,  blant annet i forbindelse med tyrkisk intervensjon i kurdiske områder under borgerkrigen i Syria. Kurdisk har lenge vært et av de offisielle språkene i Irak, og Irak har anerkjent kurderne som et av landets folkegrupper ved siden av arabere. I sovjetrepublikken Armenia ble de anerkjent som minoritet som bør få verne om sine særtrekk.
Flertallet av kurderne, rundt 75 %, er sunnimuslimer. Mange er også alevitter (særlig i Tyrkia) eller sjiamuslimer (særlig i Iran). Noen få er kristne eller jøder. En del er tilhengere av andre religioner som yezidismen.
Kurdisk befolkning
Å beregne antallet kurdere nøyaktig er vanskelig da kildene spriker noe. Antallet kurdere som lever i sørvestlige Asia er beregnet til rundt 25–30 millioner ifølge Store norske leksikon, med ytterligere én million som lever utenfor de tradisjonelle kurdiske områdene. Kurdere er den fjerde største etniske gruppen i Midtøsten etter arabere, persere og tyrkere. Mange kurdere bor i storbyer utenfor Kurdistan, som i Mashhad, Izmir, Mosul, Istanbul (nær 3 millioner ifølge CIA ), Beirut, Ankara, Teheran, Bagdad, Damaskus og Jerevan.
I henhold til Store norske leksikon utgjør kurderne 12-15 % av befolkningen i Tyrkia, mens The World Factbook oppgir at de utgjør 18 % av befolkningen i Tyrkia, 15-20 % i Irak, kanskje 8 % i Syria, 7 % i Iran og 1,3 % i Armenia. Tallene for Irak er fra 1987, og ifølge CIA finnes det ingen nyere anslag tilgjengelig. I alle disse landene, unntatt Iran, utgjør kurdere den nest største etniske gruppen. Grovt regnet bortimot 55 % av alle kurdere i verden lever i Tyrkia, rundt 18 % i Irak og Iran, og noe over 5 % i Syria. I henhold til David McDowall i boken A modern history of the Kurds (2000) utgjorde kurdere i 1991 19 % av befolkningen i Tyrkia, 23 % i Irak, 10 % i Iran, og 8 % i Syria. Det totale antallet kurdere i 1991 var i denne beregningen plassert ved 22,5 millioner, med 48 % av dette antallet som bosatt i Tyrkia, 18 % i Irak, 24 % i Iran, og 4 % i Syria. I 1992 ble den økonomiske situasjonen for kurderne i det sørøstlige Tyrkia beskrevet som trang, mens i Irak og Iran bor det store antallet kurdere i områder rike på ressurser. I Libanon er kurderne i stor grad innvandrere som lever i trange kår.
a I tillegg til dette 4 millioner andre steder i Tyrkia
Etter Iran-Irak-krigen på 1980-tallet ble mange kurdere drevet på flukt internt i Irak som følge av regimets forfølgelse. I 1987 ble omkring 500,000 kurdere tvangsflyttet til leirer i ørkenområdene i sør og øst. I 1993 var det omkring 1 million internt fordrevne i Irak, hovedsakelig kurdere. Etniske kurdere i Iran har til dels blitt fordrevet til Irak.
Kurdisk språk
De to hoveddialektene har flere underdialekter. Hoveddialektene er såpass forskjellige at det kan være vanskelig for personer fra ulike deler av Kurdistan å forstå hverandre. «Badini» er en av de dialektene som ofte blir brukt i den nordvestlige delen av irakisk Kurdistan.
Kurdisk språk blir i varierende grad diskriminert i Syria, Iran og Tyrkia. I Tyrkia har det ikke vært undervisning på morsmålet for kurdiske barn, og kurdisk i skolen har vært forbudt også for kurdiske lærere. I Irak har kurdisk vært undervist i skolen, det har kommet ut flere kurdiskspråklige aviser, og radio og TV i irakisk Kurdistan har brukt kurdisk (opplysninger for 1979). I Armenias hovedstad Jerevan har det vært kurdisk fakultet ved universitetet. På landsbygda har det vært vanlig at befolkningen bare behersker kurdisk. Situasjonen i Tyrkia er kraftig forbedret i senere år. Irak har godkjent kurdisk som et av landets offisielle språk, ved siden av arabisk. Tyrkia opphevet det lovfestede forbudet mot publisering på kurdisk i 1991, og har etter det gjennomført en rekke reformer, særlig under Velferds- og rettferdighetspartiet AKP. Tyrkia har blant annet opprettet en nasjonal kanal, TRT-6, som sender på kurdisk hele døgnet, og det er blitt tillatt å undervise i (men ikke på) kurdisk. Fra og med skoleåret 2012 kan kurdisk velges som valgfag i grunnskolen i Tyrkia. 21 000 elever hadde benyttet seg av tilbudet ved skolestart i 2012. Kurdisk har fått større plass ved tyrkiske universitet. Blant annet ble Fakultetet for Kurdiske Språk opprettet i Universitetet i Batman i Tyrkia, og siden 2011 har Universitetet i Mardin tilbudt mastergrad i kurdisk. Universitetet i Dicle har også begynt å tilby kurdisk som valgfag for sine legestudenter. Kurdiske publikasjoner tillates i en viss grad i Iran, forutsatt at de går gjennom landets strenge sensur. I Syria er kurdisk helt forbudt.
Før islam var zoroastrisme utbredt blant kurderne. Jesidismen kan være relatert til zoroastrismen. Mange assyrere snakker kurdisk til daglig og har til dels tatt til seg kurdisk kultur.
Kurdistan
Kurderne er kjent fra antikke greske skrifter, og under Saladin fantes et islamsk-kurdisk dynasti på 1100-tallet. Kurderne var tradisjonelt organisert i stammer og slekter. Det har ikke eksistert noen felles kurdisk stat og det finnes ikke en enhetlig kurdisk kultur. Kurderne har tradisjonelt vært nomader med husdyr. I tillegg levde mange av å dyrke jord i lavlandet. I den iranske Kurdistan-provinsen var det ifølge folketellinger rundt år 2000 ingen nomader. Stammesystemet har til en viss grad overlevd til moderne tid, og mange kurdere oppfatter seg som medlemmer av en stamme. De store stammene kan ha 100,000 medlemmer.
Kurdistan er et geografisk område i Midtøsten der kurderne utgjør flertallet av befolkningen, men området har aldri eksistert som en egen nasjonalstat. I middelalderen og de ottomanske og persiske imperiene fantes det flere mer eller mindre selvstyrte kurdiske fyrstedømmer.
I 1947 ble det med sovjetisk støtte opprettet en kurdisk republikk med hovedstad i Mahabad (Iran). Republikken overlevde bare i ett år, men fikk stor kulturell og åndelig betydning.
Kurderne i Irak har siden 1991 hatt et reelt selvstyreområde, der det i dag bor ca. 6 millioner mennesker. Den kurdiske kontrollen ble utvidet, og kurdere fikk sentrale posisjoner i irakiske styreorganer etter parlamentsvalgene i 2004 og 2005. I 2005 ble den kurdiske regionale regjering med sete i Hewler anerkjent i den nye irakiske grunnloven. Barzani er i dag president for den autonome provinsen Kurdistan.
Kurdere i Syria har under borgerkrigen i landet etablert selvstyre i tre regioner under den felles betegnelsen Rojava (syrisk Kurdistan).
Litteratur
På norsk:
På andre språk:
Friedrich von Wieser
Friedrich Freiherr von Wieser (født 10. juli 1851 i Wien, død 23. juli 1926 i St. Gilgen ved Salzburg) var en østerriksk økonom og sosiolog. Sammen med Carl Menger og Eugen von Böhm-Bawerk gjelder han som grunnlegger av den østerrikske skole.
Bebey Beyene
Bebey Beyene (født 10. januar 1992) er en kamerunsk fotballspiller. Under Sommer-OL 2012 i London deltok hun for landet sitt der laget hennes ble utslått i gruppespillet.
PGA Championship 1975
PGA Championship 1975 ble arrangert på Firestone Country Club i Akron, Ohio i USA i 1975.
Det korte parlamentet
Det korte parlamentet var et parlament i England som satt fra 13. april til 5. mai 1640 under styret til kong Karl I av England. Det kalles så ettersom det varte i kun tre uker, og at parlamentet som fulgte ble således kalt det lange parlamentet.
Etter 11 år med forsøk på personlig styre (1629–1640), sammenkalte kong Karl parlamentet i 1640 på råd fra lord Wentworth, nylig opphøyd til jarl av Strafford. Kongen ble tvunget til å sammenkalle parlamentet hovedsakelig for å skaffe penger for finansiere sin militære kamp mot Skottland i biskopkrigene. Som de tidligere parlament, hadde det nye parlament stor interesse i å adressere på klager over den kongelige administrasjon framfor å stemme fram kongens midler for å finansiere krigen mot de skotske konvenanter (en skotsk presbyteriansk bevegelse).
John Pym, parlamentsmedlem for Tavistock, sto raskt fram som en betydelig figur i debatten. Hans lange tale den 17. april uttrykte underhusets avslag for å stemme fram midler om ikke kongelig misligheter ble adressert. John Hampden, på den annen side, var overtalende i det private: han satt i ni komiteer. Karls forsøkte å tilby å slutte utskrive skipspenger, men det imponerte ikke parlamentet. En strøm av opprop angående misligheter kom til parlamentet fra landet. Utålmodig med deres fortsatte debatt hvor det hadde blitt etterlatt i 1629, som berørte overtredelser av parlamentets privilegier ved at parlamentsmedlemmer ble arrestert i 1629, og avkreftet av den gjentatte debatten om den stadig dårlige situasjonen i Skottland, oppløste kongen hele parlamentet den 5. mai 1640 etter at det hadde sittet sammen i kun tre uker. Det ble fulgt av det lange parlamentet.
Nils Dacke
Nils Dacke (født ca. 1510, død 1543) var bonde og opprørsleder fra Torsås i Småland.
Nils Dacke ledet opprøret 1542–43, den såkalte Dackefeiden, mot Gustav Vasa. Bøndene i Småland var forbitret mot kongens strammere økonomiske politikk med økte skattebyrder og misnøye mot forbudet om utførsel av okser. Småland hadde grense mot Danmark på den tiden og ble hardt rammet av Gustav Vasas forbud mot grensehandel. Dessuten var måten kirken ble reformert på en kilde til misnøye.
Første gang Dacke er omtalt er i 1536 da han skal ha drept en fogd ved uroligheter i Småland. Han var da i 30-årene og hadde minst en sønn. Etter drapet er han på flukt i en lang periode, men overgir seg til tinget og blir dømt. Ifølge rettsdokumentet fikk han en bot på ti okser for å ha slått ihjel fogden.
Noen år senere leder Dackes noen bønder som gjør opprør mot den lokale fogden på grunn av dennes overgrep mot bøndene i området. De tar loven i egne hender og noen måneder senere befinner seg Dacke i en maktposisjon som leder for bøndene i Småland Opprøret startet i juni 1542 med drap på flere fogder og skatteoppkrevere. Gustav Vasa undervurderte bøndenes militære evner og sendte sine tyske leiesoldater for å slå ned opprøret. Soldatene var uvane med kamper i det ulendte terrenget i skogene og led store tap. Dackes defensive taktikk og bruk av armbrøst av stål var effektiv. Fremgangen for Dacke medvirket til at opprøret sprede seg til Sveriges sørlige provinser. Situasjonen ble så alvorlig for kongen at han ble nødt til å innlede fredsforhandlinger og den 8. november ble en ettårig våpenhvileavtale undertegnet. Under våpenhvilen var Dacke de facto-leder av det sørlige Sverige og han ble tilbudt støtte fra utlandet, av tyske fyrster som var fiender ti kongen, men Dacke avslo tilbudet. Han gjeninnførte den katolske kirke og gjenåpnet grensehandelen i de områder som var under hans kontroll.
Sarvepalli Radhakrishnan
Sarvepalli Radhakrishnan (født 5. september 1888 i Thiruttani, død 17. april 1975 i Chennai) var en indisk filosof og politiker. Han var den første visepresidenten i India mellom 1952 og 1962 og den andre presidenten i India fra 1962 til 1967.
Radhakrishnan var ambassadør for India i Sovjetunionen fra 1949 til 1952. Han ble valgt til den første indiske visepresidenten i 1952. Han ble valgt som den andre presidenten i India i 1962 og gikk av i 1967.
Radhakrishnan ble tildelt den sivile utmerkelsen Bharat Ratna i 1954. Fødselsdagen hans feires i India som Lærernes dag den 5. september. Radhakrishnan ble i 1954 utnevnt til den tyske ordenen Pour le Mérite für Wissenschaften und Künste.
Radhakrishnan var gift med Sivakamu som var en fjern kusine av ham i 1904 da han var 16 år gammel. Bruden hans var da bare 10 år gammel. Ekteskapet var et tradisjonelt indisk arrangert ekteskap. I 1956 døde hans kone Sivakamamma etter at de hadde vært gift i over 51 år. De hadde fem døtre og en sønn sammen.
Mestersvig
Mestersvig er en militær flystasjon ved Kong Oscars fjord, 200 km nord for Scoresbysund/Ittoqqortoormiit, i nasjonalparken Nordøst-Grønland biosfærereservat.
Fra 1956 til 1963 var det en bly-sinkgruve ovenfor Mestersvig. Malmen ble brutt underjordisk i fjellet Blyklippen. Malmen ble kjørt 10 km til Nyhavn, der den ble omlastet. Avrenningen fra gruven havnet i Tunnelelven, som renner ut i Kong Oscars fjord. Flyplassen er anlagt på deltaet omkring Tunellelvens utløp.
Da blygruven ble stengt i 1963 ble flyplassen fortsatt drevet som flyplass og værstasjon. Stasjonen ble drevet av statens luftfartsvesen fra gruvens oppstart og frem til 1985, da hovedflyplassen for nasjonalparken og Scorebysund ble flyttet til Constabel pynt litt syd for nasjonalparken. De første årene etter at flyplassen ble flyttet, var det Nordisk Mineselskab som med Otto Lapstun som stasjonssjef driftet Mestersvig. Dette i forbindelse med selskapets opprydding i Minebyen, Malmbjerg, Lommensø etc.
Da arbeidet var avsluttet i 1988 overtok forsvaret driften av Mestersvig. Daglig betyr det at to mann fører tilsyn og vedlikehold av stasjonen. På sommerstid er det ofte et større antall mennesker stasjonert her i forbindelse med vedlikehold eller militære operasjoner.
Mestersvig er den sydligste af de fire permanent bemannede stasjonene i nasjonalparken. I Mestersvig opprettholder forsvaret i form af Arktisk Kommando en vakt som fører tilsyn med området og sanner støttepunkt for Sirius-patruljen. De andre stasjonene er Daneborg, Danmarkshavn og Station Nord.
Mestersvig (ett ord) er navnet på den tidligere gruvebyen og nåværende flyplass, mens Mesters Vig (to ord) er navnet på en bukt 12 km sydøst for Mestersvig.
Dioridium
Dioridium er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, blanke, mørkbrune trebukker med gule tegninger på dekkvingene. Antennene er tynneog omtrent så lange som kroppen. Pronotum er så bredt som eller litt smalere enn dekkvingene, rundet og hvelvet med en liten tann litt bak midten av hver side. Dekkvingene er jevnbrede og ender i skarp tann. Beina er slanke.
Levevis
Larvene lever i død ved, mest av løvtrær.
Utbredelse
Artene lever i det nordlige og sentrale Brasil.
Rajendra Prasad
Rajendra Prasad (født 3. desember 1884, død 28. februar 1963) var den første presidenten i Republikken India. Han var uavhengighetsaktivist og arbeidet som leder av Kongresspartiet.
Etter at India ble republikk i 1950 ble han valgt til president i India. Som første president var han selvstendig og han var uvillig til å la statsministeren eller partiet å tilrive seg hans konstitusjonelle privilegier. Han ble etter at presidentperioden han var over tildelt Bharat Ratna, som er landets høyeste sivile utmerkelser.
Sulsted kirke
Sulsted kirke er en kirke i Sulsted i Aalborg kommune som særlig er kjent for sine kalkmalerier.
Sulsted kirke ble bygget rundt 1150–1200 og er oppført i romansk stil hovedsakelig i kvadersten.
I begynnelsen av 1500-tallet fikk kirken innmurt gotiske loftshvelv.
Altertavlen
I det store midtfeltet fremstilles korsfestelsen av Jesus. Man ser flere personer som lar seg identifisere, blant annet jomfru Maria som står sammen med de sørgende kvinnene. En av de romerske soldatene sitter til hest og stikker lansen i siden på Jesus på korset, en annen av dem rekker opp svampen med eddik. Nederst til høyre kaster soldatene lodd om Jesu kjortel. I bakgrunnen ser man Jerusalem.
Venstre sidefelt har to scener; øverst ser man bebudelsen hvor erkeengelen Gabriel kommer til Maria og Den hellige ånd symbolisert ved en due. På bildet under er Jesus født og ligger i en strålekrans med Maria rett bak. Til venstre står Josef med den ene røde strømpen sin i hånden, til høyre ligger dyrene og ser på. Bak står hyrdene med kroner på og den ene av dem spiller på en fløyte.
Høyre sidefelt har også to scener, øverst vises omskjæringen og under sees dåpen av Johannes.
I altertavlens fotstykke skildres nattverden med Jesus og apostlene rundt bordet. Som de andre bildene har det mange små detaljer. Man kan se et helt lam ligge på bordet, kalken og brødet. Jesus har glorie rundt hodet og man ser Judas med pengeposen. Scenen viser øyeblikket da Jesus har utpekt den som skal forråde ham, man ser at apostlene er opprørt.
Toppfeltet beskriver himmelfarten.
Prekestolen
Prekestolen er fra samme tid som altertavlen; rundt 1600. Den ble restaurert i 1888-1889; innskrift om dette står på endefeltet på høyre side.
Også prekestolen er bekostet av Stygge Høg og bærer hans og ektefellen Anne Gregersdatter Ulfstands (Ulftand) navn og våpener.
Prekestolen er en såkalt karnappstol og har fem motiver i fronten. Helt til venstre fremstilles Jesu fødsel hvor de tre vise menn kommer på besøk for å ære Jesusbarnet, så kommer våpen og navn for Stygge Høg.
I midtfeltet ser man korsfestelsen som er prekestolens sentrale motiv. Jesus er fremstilt med nagler i begge håndflatene, blodet renner nedover fra sårene. Han er stukket i siden, såret er åpent og blødende. Han har lendeklede dekorert med gull, også hår, skjegg og tornekronen er av gull.
Ved den nederste delen av korset, ned mot bakken, ligger et dødningehode. Golgata = Hodeskallen. To kvinner; Maria, Jesu mor og Maria Magdalena og står ved foten av korset, begge har hvite hodelin med gullkanter på. Den ene vrir hendene i sorg, den andre holder et rødt klede i sine.
I neste felt er det våpenskjold og navn for Anne Ulfstand, og helt til høyre oppstandelsen. Jesus står opp fra graven og holder armene over hodet. Han er fremstilt med glorie og på himmelen er det seks englehoder. Ved gravkanten er to soldater som sover, den ene sitter, den andre ligger på bakken. Til høyre står en mann med mørkt skjegg, til venstre en kvinne.
På siden i selve endefeltet til høyre vises himmelfarten og her er det bare nederste del av Jesus man ser. Han er på vei opp til himmelen flankert av to engler, en på hver side. Nede på bakken sees fotavtrykkene hans og disiplene som har samlet seg.
Døpefonten
Man antar at kirken tidligere har hatt en døpefont av granitt som muligens var plassert i vestenden av kirken. På samme tid som Stygge Høg bekostet altertavlen og prekestolen, har han også gitt kirken døpefonten. Fonten er rikt dekorert; rundt kummen er det øverst englehoder og blomster, raden nedenfor har løvehoder og blomster.
Det hører en dåpshimmel til fonten; denne er ikke like dekorert. Fontehimmelen var tidligere montert slik at den kunne heises opp og ned.
Kalkmaleriene
Kirkens kalkmalerier ble utført av Hans Maler i 1548 og dekker alle hvelv. De viser Jesu liv fra fødsel til død.
Maleriene har aldri vært malt over. Noen år etter at de ble malt, ble de tilført tidstypiske drakter. Disse endringene ble fjernet da kirken ble restaurert i 1882-85.
Hvelvet er delt opp i tre fag og kalkmaleriene er satt opp kronologisk slik at de følger lidelseshistorien fra fødsel til grav. Også korhvelvingene har kalkmalerier.
I det tredje faget rett innenfor korskipet er første del av Jesu liv beskrevet fra bebudelsen til Herodes`barnemord. Andre fag er midt i korskipet og viser den første delen av lidelseshistorein; fra Jesus vasker disiplenes føtter til Pontius Pilatus fremviser Jesus for folket. Øverst ved koret er første fag som avsluttes med at Jesus blir tatt ned fra korset og gravlagt.
Yanshan (Cangzhou)
Yanshan (kinesisk: 盐山县; pinyin: Yánshān Xiàn) er et fylke i provinsen Hebei i Folkerepublikken Kina. Det er del av byprefekturet Cangzhou.
I 1999 var folketallet på 399,743 innbyggere.
Administrative enheter
Fylket består av seks storkommuner og seks kommuner:
Samferdsel
Kinas riksvei 205 passerer gjennom området. Den begynner i Shanhaiguan og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Firflekket maurbladbille
Firflekket maurbladbille (Clytra quadripunctata) er en bille som tilhører familiegruppen bladbiller (Chrysomelidae). Den lever på rogn og er en av de vanlige norske bladbillene.
Utbredelse
Den er utbredt i det meste av Europa og østover i Asia til Mongolia.
Utseende
Firflekket maurbladbille er mellom 7-11 mm lang. Kroppen er langsmal og sylindrisk, ikke så oval som bladbillene ofte er. Den har et svart hode, scutellumet og halsskjold (pronotum). Dekkvingene er gul-røde med fire mørke flekker, to litt langt bak og to mer på siden foran.
Levevis
De voksne (imago) billene lever av å spise blad på næringsplanten, ofte på rogn, men også på andre løvtrær. Larvene er ikke planteetere, men lever derimot i maurtuer, der de spiser matrester, men trolig også kan forgripe seg på maurlarvene.
Hunnen legger eggene sine nær en maurtue, den kan også sitte i en busk over turen og slippe eggene ned på den. Eggene er beskyttet av en hard hinne, og blir båret inn i maurtua av maurene. Når larven klekker, beholder den hinnene som beskyttelse, og bygger på den med sandkorn og sekreter etter som den vokser, den unngår slik maurenes angrep.
Firflekket maurbladbille tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Arkeologiåret 1632
Arkeologiåret 1632 er en oversikt over blant annet utgravninger, fødte og avdøde personer med tilknytning til arkeologi i 1632.
Referanser
1632 in archaeology
11 Tour
11 Tour er en turne av Bryan Adams.
Adrienne Iven
Adrienne Iven (født 9. mars 1983) er en kamerunsk fotballspiller. Under Sommer-OL 2012 i London deltok hun for landet sitt der laget hennes ble utslått i gruppespillet.
DanmarkDenmark
DanmarkDenmark er Nephews sjette album og fjerde studioalbum. Albumet ble sluppet på den danske grunnlovsdagen, 5. juni 2009. Første single fra albumet var låten «007 Is Also Gonna Die».
Daniel Grott
Daniel Grott til Kjølberg var en norsk adelsmann og godseier.
Han skal ha vært adelsdamen Mette Dyres personlige tjener og skriver i Sverige, men ble i 1511 lyst fredløs på grunn av manndrap. Dyre ville hjelpe sin venn, og ga ham lov til å slå seg ned på gården Kjølberg i Norge. I 1524 nevnes han blant norsk adel, og omtales senere som væpner.
Paret hadde formentlig ikke barn, for Kjølberg synes å ha gått i arv til en av Anne Nielsdatter slektninger som var gift med Oluf Kalips.
William Andelfinger
William P. Andelfinger (født 15. desember 1880 i St. Louis, død 23. desember 1968 samme sted) var en amerikansk turner og friidrettsutøver som deltok i Sommer-OL 1904. Han representerte klubben St. Louis Turnverein.
George Swindin
George Hedley Swindin (født 4. desember 1914, død 26. oktober 2005) var en engelsk fotballspiller og manager.
William Andelfinger
Andelfinger oppnådde følgende plasseringer i OL 1904:
George Swindin
Fotballspilleren
Swindin ble født i Campsall i Yorkshire. Som målvakt spilte han for diverse lokale klubber, blant annet i Rotherham United, før han ble profesjonell i 1934 i Bradford City. Han spilte 26 kamper for Bradford før han ble signert av Arsenal FC i 1936 for 4 000 pund. Hans debut for Arsenal var mot Brentford 3. september 1936, og spilte nitten kamper den første sesongen. Til å begynne med var hans spill karakterisert av nervøsitet og uberegnelighet, og han måtte dele målvaktsplassen med Alex Wilson og Frank Boulton. I 1937-38 sesongen spilte flere kamper enn de andre målvaktene, sytten kamper, og vant medalje for seier i første divisjon.
Den andre verdenskrig avbøt karrieren hans noe, men Swindin fortsatte å spille for Arsenal gjennom krigen, samtidig som han var instruktør i fysisk trening for hæren. Da ligaen startet opp igjen etter krigen, ble han den ubestridte førstemålvakt, og ble værende i klubben i seks sesonger. Nå hadde han lagt uberegneligheten bak seg, og var blitt en solid målvakt som var spesielt kjent for sine evner i luftrommet og måten han taklet pasninger, i tillegg hadde han en sterk fysisk utholdenhet. Han vant sin andre ligatittel i 1948, og til tross for ankomsten av Ted Platt i 1950, så beholdt han plassen og fikk spille i FA-cupfinalene i 1950 og 1952. Arsenal vant den første mot Liverpool FC, men tapte den siste mot Newcastle United.
Pr. 1952-53 så begynte alderen å vise seg på Swindin, og en annen talentfull målvakt, waliseren Jack Kelsey, hadde tatt fra han plassen som førstemålvakt. Swindin spilte likevel fjorten kamper den sesongen da Arsenal igjen vant ligaen, og vant sin tredje mesterskapsmedalje. Til tross for sitt utmerkede spill for Arsenal, så fikk han aldri spille for den engelske landslaget på seniornivå, da sir Walter Winterbottom foretrakk Frank Swift og Bert Williams mellom stolpene. Swindin spilte 297 obligatoriske kamper (kamper i krigstiden ikke inkludert) for the Gunners.
Manageren
Swindin flyttet til Midland League laget Peterborough United som en spillende manager i 1954, og førte laget til flere kjente prestasjoner i FA-cupen, bl.a. til fjerde runde i 1956-57, og tre påfølgende titler i Midland League mellom 1956 og 1958. Peterborough kom til å vinne to titler til etter at Swindin forlot klubben, som var nok til å bli valgt inn i the Football League i 1960.
I mellomtiden hadde Swindin returnert til Arsenal i 1958 som manager, og laget hans startet sterkt med en tredjeplass i 1958-59. Men laget tapte seg raskt og tilbrakte de tre neste sesongene mist på tabellen. På tross av signeringene av spillere som George Eastham og Tommy Docherty, så klarte ikke Swindin å bringe titler til Highbury. Men lenger opp i veien så tok lagets store rival Tottenham Hotspur the Double i 1961.
Yanshan (Shangrao)
Yanshan (kinesisk: 铅山县; pinyin:  Yánshān Xiàn) er et fylke i provinsen Jiangxi i Folkerepublikken Kina. Det er del av byprefekturet Shangrao.
George Swindin
Manageren
Han trakk seg som manager i mai 1962, og ble så manager i Norwich City i fem måneder, deretter Cardiff City fra sent i 1962 til 1964. I Cardiff signerte han John Charles fra Roma, men etter en god start så falmet Cardiff snart og han trakk seg som manager da klubben rykket ned til andre divisjon. Etter det hadde han korte perioder som manager i Kettering Town og Corby Town, før han trakk seg helt ut fra fotballen.
Yanshan (Shangrao)
Kulturminner
E-Hu-akademiet eller «Gåsesjøakademiet» (Ehu shuyuan, 鹅湖书院), åstedet for en berømt debatt mellom de neokonfucianske filosofene Zhu Xi og Lü Zuqian (1137–1181), ble i 2006 tilføyd på Folkerepublikken Kinas liste over kulturminner.
George Swindin
De siste årene
Etter at han gav seg med fotballen, eide han først et bilverksted i Corby, før han emigrerte til Spania for å tilbringe pensjonisttilværelsen. De siste årene av livet led han av Alzheimer. Han døde i Kettering, 90 år gammel.
Béchamps
Béchamps er en kommune i departementet Meurthe-et-Moselle i regionen Grand Est i Frankrike.
Befolkningsutvikling
Antall innbyggere i kommunen Béchamps
Kaldfjorden (Nordkapp)
Kaldfjorden er en fjord på nordsiden av Magerøya i Nordkapp kommune i Finnmark. Fjorden strekker seg 2,5 kilometer sørover til enden av fjorden.
Fjorden har innløp mellom Reinskinneset i vest og Skinnstakknæringen i øst. På vestsiden av Reinskinneset ligger Risfjorden. Fjorden er 34 meter på det dypeste, helt ytterst i fjorden.
Det er ingen bosetninger ved fjorden.
Kromosom 2
Kromosom 2 er ett av de 23 kromosomparene hos mennesker. Kromosom 2 er det nest største menneskelige kromosomet. Mennesker har normalt to versjoner av dette kromosomet, ett fra hver av foreldrene. Dette kromosomparet dekker omtrent 243 millioner basepar som er byggematerialet til DNA. Kromosom 2 står for nesten 8% av den totale mengden DNA i cellene.
Identifiseringen av genene på hvert kromosom har i lang tid blitt sett på som ett av de viktigste forskningsområdene, og blitt viet mye tid og resursser.Siden forskere bruker forskjellige metoder til å identifisere genene, har man ikke klart å stadfeste ett nøyaktig antall gen. Det er antatt at kromosom 2 inneholder omtrent 2300 gen, noe som gjør det nesten like stort som Kromosom 1.
Golgata
Golgata er den norske navneformen for stedet i Jerusalem der Jesus Kristus ble korsfestet ifølge de fire evangeliene i Bibelen.
Golgata lå på Jesu tid et sted like utenfor Jerusalems daværende bymur. Det anses som ganske sikkert at dette stedet er der Den hellige gravs kirke i det kristne kvarter.
Senere legendedannelse fremhever Golgata som verdens midtpunkt, hvor inngangen til jordens indre finnes, og hvor Adam er begravet (jamfør visse jødiske og kristne tradisjoner, hvor navnet hovedskallen hentyder til Adams kranie).
Ed Giddins
Edward Simon Hunter Giddins (født 20. juli 1971 i Eastbourne, Sussex) er en tidligere engelsk cricketspiller som spilte i fire testkamper fra 1999 til 2000.
Gjennom karrieren har han vært suspendert for bruk av kokain, og utestengt i fem år for å ha plassert penger på at laget hans skulle tape en kamp. I dag forsøker han å livnære seg av pokerspill.
Nivå (Sjælland)
Nivå er en kystbaneby i Asminderød Sogn i Fredensborg kommune, ca. 15 km syd for Helsingør i Nordsjælland ved Nivå bugt. I Nivå ligger Nivaagaards Malerisamling.
Virserum
Virserum er et tettsted i Hultsfred kommune i Kalmar län i Småland i Sverige. I 2010 hadde tettstedet 1 742 innbyggere.
På innsjøene rundt tettstedet utspant de siste og avgjørende slagene i Dackefeiden seg.
Andy Stanfield
Andrew William «Andy» Stanfield (født 29. desember 1927 i Washington D.C., død 15. juni 1985) var en amerikansk friidrettsutøver.
Han vokste opp i New Jersey. Allerede i high school ble man klar over hvilket stort talent Stanfield hadde, spesielt i sprint og lengdehopp. Året etter at han hadde tjenestegjort i hæren, vant han sine første nasjonale titler på 100 og 200 meter.
I internasjonal sammenheng var han sterkest på 200 meter. I 1951 forbedret han Barney Ewells verdensrekord på 200 meter til 20,6, en rekord han forbedret både i 1952 og 1956.
Som innehaver av verdensrekorden var han blant favorittene på 200 meter under OL 1952 i Helsingfors, og tok gullmedaljen foran landsmennene Thane Baker og James Gathers. På kortstafetten ble det ny gullmedalje sammen med Finis Dean Smith, Harrison Dillard og Lindy Remigino, foran lagene fra Sovjetunionen og Ungarn. Under OL 1956 i Melbourne forsøkte han å forsvare tittelen, men måtte nøye seg med sølvet, bak landsmannen Bobby Morrow.
Françoise Bella
Françoise Joséphine Bella (født 9. mars 1983) er en kamerunsk fotballspiller. Under Sommer-OL 2012 i London deltok hun for landet sitt der laget hennes ble utslått i gruppespillet.
Bjørg Krane Bostad
Bjørg Krane Bostad (født 31. januar 1948) er en norsk organisasjonsleder og statstjenestekvinne, som var leder i Norsk Kvinnesaksforening fra 1992 til 1994.